Il-Ministeru tal-ambjent ippubblika l-istrateġija u l-pjan dwar l-immaniġġjar tal-iskart li se jadotta mis-sena d-diehħa sal-2020. Skont l-esperti fl-immaniġġjar tal-iskart, l-e ngeneered landfill tal-Għallis fejn jintrema l-iskart mid-djar baqala madwar ħames snin oħra biex timtela. Il-Ministru tal-Ambjent Leo Brincat qal li l-Gvern beda jfittex alternattivi ħalli fil-futur il-pajjiż jkollu fejn jiddisponi mill-iskart: “aħna qed ngħidu biss li immorru għall-identifikar ta’ siti, għal post wieħed – alternattivi għal engineered landfill. Fl-eventwalità li jkollna bzonn li nduru għalih wara li jkun eżawrit il-landfill tallum, biss aħna ma waqafniex hemmhekk, permess tal-Wasteserv qed nagħmlu eżerċizzju, li se jiġi evalwat purament b’mod tekniku b’konformita’ tal-Unjoni Ewropea. Jekk il-landfill eżistenti tistax tiġi modifikata hija stess biex tkun tista’ tilqa’ bħala engineered landfill mingħajr il-ħtieġa li mmoorru għal-landfill ġdida u b’hekk inkunu qed nutilizzaw art iktar milli hemm bzonn.” Il-Ministru Brincat qal li l-Maltin iridu jifhmu iktar l-importanza li jisseparaw l-iskart ħalli jonqos dak li jidħol fil-landfill. Il-pjan tal-Gvern għall-immaniggjar tal-iskart jgħid li fi ftit snin oħra, jekk ma tiżdiedx sew is-separazzjoni tal-iskart, Malta se jkollha bżonn tħaffer landfill oħra. Il-pjan tal-gvern jitratta diversi oqsma oħra tal-immaniġġjar tal-iskart. Fost dawn jgħid li l-Gvern se jibqa’ jiddependi fuq il-Kunsilli Lokali u l-entitajiet privati fil-ġbir tal-iskart separat. Il-Ministru Brincat qal li l-Gvern għażel li l-ġbir tal-iskart bieb bieb jibqa’ bla ħlas. Il-Gvern qal li fl-immedjat se jinvesti f’kampanja ikbar milli qatt saret biex il-familji u l-industrija jikkoperaw iktar fl-isfida biex ikun isseparat u mmaniġġjat aħjar l-iskart. Il-Ministru tal-Ambjent qal  li dan jgħodd ukoll għat-tariffi tal-landfill li mhux se jiżdiedu fil-futur qrib. Il-pjan tal-immaniġġjar tal-iskart jidħol fid-dettal kif Malta se tagħmel biex tilħaq il-miri tagħha skont id-direttivi tal-Unjoni Ewropeja. Id-direttiva fost oħrajn timponi obbligu biex il-pajjiż inaqqas l-iskart li jidħol fil- landfills , l-obbligu li jiżdiedi l-iskart li jiġi seperat u riċiklat u jiġbor u jiddisponi b’mod tajjeb l-iskart elettroniku. Storja: Sergio Mallia